बृज के पहाड़ों में अवैध खनन के खिलाफ साधु-संतों ने किया प्रदर्शन
ग्रामनांगल के पहाड़ों की तलहटी में आदि बद्री क्षेत्र के पहाड़ों में हो रहे अवैध खनन को लेकर साधु-संत समाज स्थानीय ग्रामीणों का धरना चौदहवें दिन भी चालू रहा। आदि बद्री क्षेत्र के पहाड़ों में हो रहे अवैध खनन के खिलाफ संतों ने प्रदर्शन कर खनन रोकने की मांग की। मान मंदिर बरसाना के कार्यकारी अध्यक्ष राधा कान्त शास्त्री ने बताया कि आदि बद्री के पहाड़ों में खनन माफिया द्वारा किए जा रहे अवैध खनन को रोकने को लेकर साधू संत समाज स्थानीय ग्रामीणों का अनिश्चित कालीन धरना चौदहवें दिन भी जारी रहा। धरने पर बैठे संत समाज ने कहा कि आदि बद्री के पर्वतों पर खनन माफिया अवैध खनन कर रहे है। जिससे ब्रज के पहाड़ों में संकट के बादल मंडरा रहे है। आदि बद्री के पहाड़ भगवान श्री कृष्ण की क्रीड़ा स्थली रहे है। अगर ये पहाड़ ही खत्म हो गए तो बृज का इतिहास जिसे पूरा विश्व जानता है, वही खत्म हो जाएगा। स्थानीय ग्रामीणों ने कहा कि हम सभी ब्रजवासी है तथा ब्रज की धरोहर की रक्षा करना प्रत्येक ब्रजवासी का कर्तव्य है। यहां आदि काल में श्री कृष्ण भगवान खेलने के लिए आया करते थे। भगवान श्री कृष्ण के पहाड़ों को कुछ खनन माफिया विध्वंस करना चाहते है। अगर पहाड़ ही नहीं रहे तो ब्रज का क्या इतिहास रह जाएगा। धरने में साधु संत समाज सहित स्थानीय ग्रामों के ग्रामीण मौजूद रहे।
भरतपुर. गांव नांगल में पहाड़ों में हो रहे अवैध खनन को लेकर प्रदर्शन करते संत ग्रामीण।
hin_Deva hin_Deva hin_Deva